open-index/open-wikipedia-markdown huggingface dataset:
329 SM

## Peristiwa
### Mengikut tempat
#### Empayar Yunani
* Dari Phrada, Alexander Agung meneruskan kemaraannya ke negara Paropamisadae selepas merentasi lembah Sungai Helmand dan Arachosia, serta menyeberangi gunung-gunung ke tapak Kabul kini. Di Paropamisadae, beliau mengasaskan Alexandria oleh Caucasus.
* Di Bactria, Bessus memulakan sebuah pemberontakan kebangsaan di kawasan-kawasan kesatrapan timur dengan menggunakan gelaran Raja Artaxerxes IV dari Parsi.
* Merentasi Hindu Kush ke arah utara menuju Genting Khawak, Alexander membawa angkatan tenteranya, walau mengalami kekurangan makanan, ke Drapsaka. Setelah tentera Alexander bergerak ke bahagian rusuk tentera Besseus, Bessus melarikan diri ke Sungai Oxus di seberang sana.
* Mara ke arah barat menuju Bactra (Zariaspa), Alexander melantik Artabazus dari Phrygia sebagai satrap (gabenor) Bactria.
* Merentasi Oxus, Alexander menghantar jeneralnya, Ptolemy, untuk mengejar Bessus (Artaxerxes IV). Pada waktu itu, Bessus digulingkan oleh Spitamenes dari Sogdia dan selepas ditangkap dan dibelasah, beliau dihantar kepada Ptolemy di Bactria dengan harapan untuk memujuk Alexander. Besus kemudian menjalani hukuman mati di khalayak ramai di Ecbatana dan dengan kematiannya, tentangan Parsi terhadap Alexander Agung tamat.
* Dari Maracanda, Alexander mara merentasi Cyropolis ke Sungai Jaxartes yang merupakan sempadan Empayar Parsi. Di sana, beliau mematahkan tentangan nomad-nomad Scyth dengan menggunakan tarbil dan selepas menewaskan mereka dalam sebuah pertempuran di tebing utara sungai itu, tentera Alexander mengejar mereka masuk ke kawasan pedalaman. Di tapak Khojent moden di Jaxartes, Alexander mengasasakan sebuah kota yang digelarnya Alexandria Eschate yang membawa maksud "paling jauh."

## Kelahiran

## Kematian
* Bessus (Artaxerxes V), orang bangsawan Parsi serta satrap (gabenor) Bactria, dan kemudiannya pihak menuntut terakhir untuk takhta Achaemenid di Parsi.
333 SM

## Peristiwa
### Mengikut tempat
#### Yunani
* Raja Alexander dari Macedon menaklukkan Asia Minor barat, selepas menewaskan puak-puak bukit dari Lycia dan Pisidia.
* Raja Darius III dari Parsi menghukum mati Charidemus, ketua askar upahan Yunani yang hidup dalam buangan di Parsi, kerana mengkritik persediaan-persediaan yang diambil untuk Pertempuran Issus.
* Alexander mencapai kemenangan yang utama terhadap tentera Parsi dalam Perang Sungai Issus di Cilicia, tetapi Darisu III, maharaja Parsi, dapat melarikan diri. Darius meninggalkan isteri, kedua-dua puteri, ibunya Sisygambis, dan kebanyakan harta karun peribadi. Alexander menangkap keluarga Darius dan memperlakukan mereka dengan baik.
* Alexander menjadikan salah seorang pegawainya, Nearchus, sebagai satrap (gabenor) kepada Lycia dan Pamphylia yang baru ditaklukkan di Anatolia, serta melantik jeneralnya, Antigonus, sebagai satrap Phrygia.
* Dari Issus, Alexander mara ke arah selatan masuk ke Syria dan Phoenicia, dengan tujuan untuk memencilkan armada Parsi daripada pangkalan-pangkalannya dan dengan itu, memusnahkannya sebagai sebuah angkatan tentera yang berkesan. Kota-kota Phoenicia di Marathus dan Aradus tidak menentang tentera Alexander. Parmenion dihantar untuk mencuba memiliki Damascus dan harta rampasannya yang kaya, termasuk tabung perang Darius.
* Selepas menawan Byblos dan Sidon, Alexander terpaksa mengepung Tyre.
* Sebagai jawapan kepada surat Darius yang menawarkan kedamaian, Alexander mendesak penyerahan Darius tanpa syarat.

## Kelahiran
* Zeno dari Citium, ahli falsafah Yunani, dan bapa stoisisme (maut 264 SM)

## Kematian
* Memnon dari Rhodes, ketua askar upahan Yunani (lahir 380 SM)
* Charidemus, ketua askar upahan Yunani
331 SM

## Peristiwa
### Mengikut tempat
#### Yunani
* Semasa Alexander bertempur di Asia, Agis III dari Sparta yang memanfaatkan diri dengan ketidakhadiran raja Macedon di Yunani, mengetuai sebilangan kota Yunani dalam pemberontakan. Dengan wang Parsi dan 8,000 orang askar upahan Yunani, beliau mempertahankan Crete daripada serangan Macedon. Di Peloponnesus, Agis menumpaskan sebuah angkatan tentera di bawah Coragus, jeneral Macedon, dan walaupun Athens mengekalkan pendirian yang berkecuali, beliau disertai oleh Elis, Achaea (kecuali Pellene) dan Arcadia, melainkan Megalopolis yang merupakan ibu kota Arcadia yang amat bersikap anti-Sparta. Tentera Agis III mengepung kota itu.
* Alexander bertolak dari Mesir dan mengetuai angkatan tenteranya menuju Phoenicia. Beliau meninggalkan Cleomenes dari Naucratis sebagai nomark (gabenor provinsi) untuk memerintah Mesir.
* 1 Oktober - Alexander dari Macedon menang dalam Pertempuran Gaugamela (dekat Ninevah kuno) terhadap Raja Darius III dari Parsi. Darius III memusingkan ratanya dan melarikan diri, walaupun orang-orang bawahannya terus bertempur. Alexander mengejar askar-askar Parsi yang ditewaskan ke Arbela, tetapi Darius melarikan diri dengan pasukan askar berkuda Bactria dan askar-askar upahan Yunaninya masuk ke Media.
* Alexander menjadi tuan Empayar Parsi, dan menamatkan Dinasti Achaemenid. Babylon dan Susa membuka pinta kota mereka untuk Alexander Agung. Di ibu kota Susa, Alexander memperoleh harta karun yang besar yang bernilai 50,000 talen emas.

#### Republik Rom
* Puak Gaul daripada masyarakat Senon mengikat perjanjian perdamaian dengan Rom dan dengan itu, memasuki sebuah tempoh hubungan persahabatan yang berlanjutan selama abad itu.

#### Itali Selatan
* Alexander dari Epirus menawan Heraclea daripada Lucani, serta Terina dan Sipontum daripada Bruttii.
* Kota Tarentum menentang Alexander dari Epirus apabila ia menyedari bahawa Alexander bertujuan untuk mencipta sebuah kemaharajaan sendiri di Itali selatan. Alexander ditewaskan dan dibunuh dalam Pertempuran Pandosia di tebing Sungai Acheron.

## Kelahiran

## Kematian
* Alexander I dari Epirus, raja Dinasti Aeacid di Epirus (lahir k.k. 370 SM)
332 SM

## Peristiwa
### Mengikut tempat
#### Yunani
* Alexander dari Macedon menaklukkan Damascus dan selepas pengepungan selama tujuh bulan, memusnahkan Tyre melalui pembunuhan beramai-ramai, serta penjualan wanita-wanita dan kanak-kanak sebagai abdi.
* Meninggalkan Parmenion di Syria, Alexander mara ke arah selatan tanpa sebarang penentangan sehingga tiba di Gaza. Di Gaza, kemaraan Alexander diberhentikan selama dua bulan oleh penentangan dan beliau mengalami cedera bahu semasa menyerang.
* Alexander menaklukkan Mesir daripada Parsi. Penduduk-penduduk Mesir mengalu-alukannya sebagai penyelamat, dan Mazaces, satrap Parsi, dengan bijaksananya menyerah kalah. Penaklukan Alexander ke atas Mesir menyiapkan penguasaannya terhadap seluruh pantai timur Mediterranean.
* Alexander menghabiskan musim sejuk menguruskan pentadbiran Mesir. Beliau menggajikan gabenor-gabenor Mesir dan mengekalkan tenteranya di bawah kuasa pemerintahan Macedon yang berasingan.
* Alexander mengasaskan kota Alexandria berhampiran dengan cabang barat Sungai Nil di sebuah kawasan antara laut dengan Tasik Mareotis yang dilindungi oleh pulau Pharos. Beliau menggajikan Deinocrates, arkitek Rhodes, untuk menyusun atur kota itu.

#### Empayar Parsi
* Raja Darius III dari Parsi dua kali menghantar surat persahabatan kepada Alexander. Di dalam surat keduanya, Darius menawarkan wang tebusan yang banyak untuk pengembalian keluarganya, menyerahkan semua kawasan Empayar Parsi di sebelah barat Sungai Euphrates, serta memperisterikan puterinya sebagai balasan untuk sebuah perikatan. Alexander menolak kedua-dua pucuk surat itu, dan mara menuju Mesopotamia.

#### Itali
* Selepas kemenangannya terhadap tentera Samnium dan Lucani berhampiran dengan Paestum, Alexander dari Epirus mengikat perjanjian dengan Rom.

## Kelahiran

## Kematian
334 SM

## Peristiwa
### Mengikut tempat
#### Empayar Parsi
* Pixodarus, raja Caria, mangkat dan diwarisi oleh menantunya, Orontobates.

#### Yunani
* Raja Alexander III dari Macedon menyeberangi Selat Dardanelles dan menugasi Antipater yang telah berkhidmat dengan setia untuk bapanya, Philip II, sebagai timbalannya di Yunani dengan melebihi 13,000 orang askar. Alexander sendiri mengetuai lebih kurang 30,000 orang askar berjalan kaki dan melebihi 5,000 orang askar berkuda. Hampir 14,000 orang askar adalah askar Macedon, dan kira-kira 7,000 orang askar adalah daripada sekutu-sekutu yang dihantar oleh Liga Yunani.
* Mei - Alexander mencapai suatu kemenangan yang utama terhadap Parsi yang diketuai oleh Memnon dari Rhodes, askar upahan Yunani, dalam Pertempuran Granicus berhampiran dengan Laut Marmara. Sebilangan besar askar upahan Yunani Raja Darius III dibunuh beramai-ramai, dengan 2,000 orang askar yang masih hidup dirantaikan dan dihantar balik ke Macedon.
* Alexander menerima penyerahan Sardis, sebuah ibu kota provinsi Parsi, (bersama-sama dengan tabung perbendaharaan mereka), dan menuju turun ke pantai Ionia.
* Di Halicarnassus, Alexander berjaya membuat kepungan pertama antara banyak yang kemudian, dan akhirnya memaksa penentang-penentangnya, Memnon dari Rhodes, kapten askar upahan, serta Orontobates, satrap (gabenor) Parsi, mengundurkan diri melalui laut. Alexander meninggalkan Caria di tangan Ada yang merupakan raja Caria sebelum digulingkan oleh abang (atau adik) iparnya, Pixodarus.
* Kemenangan Alexander mendedahkan Asia Minor barat kepada tentera Macedon, dan kebanyakan kota di kawasan itu membuka pintu kota masing-masing dengan segera. Penzalim kota-kota itu dibuang dan (berbeza dengan dasar Macedon in Yunani), kerajaan demokrasi ditubuhkan. Kota Ionia di Miletus menentang Alexander dan Alexander menaklukkan kota itu melalui pengepungan.

#### Itali
* Atas permintaan tanah jajahan Taras (Tarentum), Alexander dari Epirus menyeberangi masuk ke Itali untuk membantunya terhadap tentera Lucani dan Bruttii. Beliau mencapai kemenangan-kemenangan terhadap puak-puak Samnium Itali.

#### China
* Raja-raja negeri Wei dan Qi bersetuju untuk memperakui satu sama lain sebagai raja dan dengan itu, merasmikan kemerdekaan Negeri-negeri Berperang serta ketidakupayaan Dinasti Zhou.

## Kelahiran

## Kematian
* Pixodarus, raja Caria
335 SM

## Peristiwa
### Mengikut tempat
#### Yunani
* Semasa dalam perjalanan balik ke Macedon melalui Delphi (seorang paderi wanita Phythia menyanjungnya sebagai "tidak dapat dikalahkan"), Raja Alexander dari Macedon mara masuk ke Thrace untuk memiliki Danube sebagai sempadan utaranya untuk kemaharajaan Macedon. Selepas merempuh Genting Shipka dan menumpaskan tentera Triballi, beliau merentasi Danube untuk memencarkan puak Getae. Berpusing ke barat, beliau kemudian menewaskan dan menghancurkan sebuah gabungan tentera Illyria yang sedang menyerang Macedon.
* Satu khabar angin yang mengatakan bahawa Alexander telah dibunuh oleh tentera Illyria menyebabkan Thebans dan Athens bertempur semula. Di Thebes, 6,000 orang askar dibunuh dan askar-askar yang masih hidup dijual sebagai abdi.
* Selepas menaklukkan Thebes, Alexander mendesak penyerahan Chares dan Charidemus, komander-komander askar upahan, antara lain. Chares melarikan diri ke Troad, manakala Charidemus dibuang negeri dan melarikan diri ke Parsi.
* Kekaguman Alexander terhadap Demades, pemidato dan diplomat Athens, menyebabkannya memperlakukan Athens dengan lembut, walau penglibatan Athens dalam pemberontakan. Sebuah perutusan khas Athens yang diketuai oleh Phocion, seorang penentang puak anti-Macedon, dapat memujuk Alexander supaya melepaskan desakannya bahawa pemimpin-pemimpin puak anti-Macedon, khususnya Demosthenes, dibuang negeri.
* Aristotle kembali ke Athens dari Macedon dan membuka sebuah pusat pengajian peripatetik yang dipanggilnya Lyceum. Pusat pengajian ini mengandungi sebuah muzium sejarah semula jadi, sebuah taman zoologi, serta sebuah perpustakaan.

#### Republik Rom
* Marcus Valerius Corvus dipilih sebagai konsul Republik Rom buat kali keempat.
* Cales (Calvi), sebuah kota di Campania, ditawan oleh Rom dan sebuah tanah jajahan diasaskan di sana.

## Kelahiran

## Kematian
* Hicetas dari Syracuse, ahli matematik dan falsafah Yunani (lahir k.k. 400 SM)
* Eubulus, negarawan Athens (lahir k.k. 405 SM)
337 SM

## Peristiwa
### Mengikut tempat
#### Yunani
* Di dalam Persidangan SeYunani yang diadakan di Corinth, Philip II dari Macedon mengumumkan pembentukan Liga Corinth untuk membebaskan kota-kota Yunani di Asia Minor daripada pemerintahan Parsi, kononnya kerana Arses, raja Parsi, enggan membayar pampasan perang kepada Philip untuk bantuan Artaxerxes III kepada kota Perinthus ketika kota itu bertempur dengan tentera Philip. Semua kota Yunani (kecuali Sparta) serta pulau-pulau Yunani bersumpah akan menyokong liga tersebut dan mengakui Philip sebagai presiden Liga. Philip menubuhkan sebuah majlis perwakilan yang diwakili oleh semua negeri Yunani yang diberikan kuasa untuk membincangkan dan memutuskan tindakan-tindakan yang harus diambil. Bagaimanapun, kuasa yang sebenar terletak pada Philip yang diisytiharkan sebagai komander tentera Liga.
* Philip II bercerai dengan isterinya, Olympias, selepas perkahwinannya dengan Cleopatra (yang dinamai semula sebagai Eurydice). Putera mereka, Alexander Agung, secara berkesan tidak lagi diakui sebagai putera, akibat perbuatan Philip ini. Philip II membuang Ptolomy, bersama-sama dengan teman-teman Alexander yang lain.

#### Republik Rom
* Seorang marhaen dipilih sebagai praetoria di Rom buat pertama kali.

## Kelahiran
* Raja Demetrius I dari Macedon Poliorcetes ("Pengepungr"), raja Dinasti Antigonid di Macedon (maut 283 SM)

## Kematian
* Shen Pu-hai, birokrat Cina dan ketua menteri Han
339 SM

## Peristiwa
### Mengikut tempat
#### Yunani
* Philip II dari Macedon memutuskan untuk menyerang masyarakat Scyth dengan mempergunakan alasan bahawa masyarakat Scyth enggan membenarkannya mendedikasikan sebuah arca Heracles di muara Sungai Danube. Kedua-dua tentera bertempur di dataran Dobruja kini. Raja masyarakat Scyth yang berumur 90 tahun dibunuh dalam pertempuran dan angkatan tenteranya ditumpaskan.
* Semasa persidangan Majlis Amphictyon, Philip menuduh penduduk-penduduk kota Amfissa di Locris kerana mengganggu tanah-tanah suci. Kongres Amphictyon, dengan sokongan permulaan daripada Aeschines, wakil Athens, memutuskan untuk mengenakan hukuman yang keras ke atas Locris. Selepas kegagalan kempen ketenteraannya yang pertama terhadap tentera Locris, sidang musim panas Majlis Amphictyon memberi kuasa pemerintahan angkatan tentera liga kepada Philip dan memintanya mengetuai kempen ketenteraan yang kedua. Philip bertindak dengan segera, dan angkatan tenteranya merentasi Thermopylae masuk ke Amfissa dan menewaskan tentera Locris yang diketuai oleh Chares, jeneral dan komander askar upahan Athens.
* Xenocrates dipilih sebagai ketua Akademi Yunani, dan menggantikan Speusippus.

#### Republik Rom
* Titus Manlius Imperiosus Torquatus, konsul Rom, menewaskan tentera Latium dalam Pertempuran Trifanum.

## Kelahiran
*

## Kematian
* Speusippus, ketua Akademi Plato
* Ateas, raja masyarakat Scyth (lahir k.k. 429 SM)
340 SM

## Peristiwa
### Mengikut tempat
#### Empayar Parsi
* Rhodes jatuh kepada tentera Parsi.
* Pixodarus, putera bongsu antara tiga orang putera Raja Hecatomnus dari Caria, menaklukkan kawasan kesatrapan Caria, selepas mengusir kakaknya (atau adik perempuan), Ada, balu dan pewaris abangnya, Idrieus.

#### Yunani
* Apabila Raja Philip II dari Macedon menyerang Perinthus dan Byzantium, Raja Artaxerxes III dari Parsi menurunkan tenteranya untuk membantu kota-kota itu.
* Philip II gagal mengepung Byzantium, dan terpaksa membalas serangan-serangan Scyth dekat muara Sungai Danube. Puteranya, Alexander menjadi pemangku raja semasa bapanya bertempur dengan tentera-tentera Byzantium dan Scyth.
* Athens memberi Demosthenes ucapan terima kasih selepas kegagalan Philip untuk mengepung Byzantium.

#### Republik Rom
* Sebuah perutusan dihantar oleh Latium ke Senat Rom yang meminta pembentukan sebuah republik tunggal antara Republik Rom dengan Latium yang kedua-dua pihak dianggap sebagai sama. Oleh sebab Rom menganggap diri sebagai ketua Liga Latin, ia enggan memberi kesamaan politik atau membuka keahlian Senat Romnya kepada orang-orang Latin. Dengan cadangan Latium ditolak, Perang Latin bermula. Tentera Latium bertempur dengan tentera Campania, manakala Rom menyertai Samnium untuk menyerang tentera Latium. Hanya golongan Laurente di Latium dan golongan ekuit di Campania memihak Rom yang mendapat bantuan daripada orang-orang Paeligni.
* Tentera Rom-Samnium di bawah konsul-konsul Decius Mus dan Titus Manlius Torquatus menyerang dan menewaskan Latium dan Campania dekat Gunung Vesuvius dalam Pertempuran Vesuvius.
* Rom berjaya memisahkan Campania daripada perikatannya dengan Latium (melalui ketakutan mereka terhadap Samnium) dan memujuknya supaya mengikat perjanjian perdamaian yang berasingan. Tiga buah kota Campania, termasuk Capua dan Cumae, diberikan kewarganegaraan Rom dan oleh itu, kota-kota tersebut menjadi sebahagian negara Rom. Negara Rom kini terbentang sehingga Teluk Naples.

#### Sicily
* Hicetas, penzalim Leontini, semula lagi memujuk Carthage supaya menghantar sebuah angkatan tentera yang besar ke Sicily. Angkatan tentera tersebut mendarat di Lilybaeum. Timoleon dari Syracuse bertemu dengan angkatan Carthage yang besar itu dalam Pertempuran Crimissus di barat Sicily dan mencapai suatu kemenangan yang cemerlang, walaupun kemungkinan untuk menang tipis sekali. Bagaimanapun, tentera Carthage terus menduduki separuh barat Sicily, dengan sebuah perjanjian diikat yang mengehadkan tentera Carthage ke kawasan di sebelah barat Sungai Halycus (Platani).

## Kelahiran
* Ch'u Yuan, pemuisi Cina (tarikh anggaran)

## Kematian
* Lais dari Hyccara, hetaera Yunani (tarikh anggaran)
341 SM

## Peristiwa
### Mengikut tempat
#### Yunani
* Philip II dari Macedon menyiapkan pengilhakannya terhadap Thrace. Ini dianggap oleh Athens sebagai lagi satu ancaman terhadap keselamatan kotanya.
* Demosthenes menyampaikan Serahan Ketiganya. Dalam ucapan tersebut, beliau mendesak bahawa Athens mengambil tindakan yang tegas terhadap Philip II. Demosthenes kini menguasai politik Athens dan berupaya menjejaskan puak pro-Macedon yang diketuai oleh Aeschines. Oleh itu, Demosthenes menjadi pengawal tentera laut Athens.
* Sebuah perikatan besar-besaran yang termasuk Byzantium dan bekas musuh-musuh Athens, seperti Thebes, dibentuk oleh Demosthenes terhadap Philip II. Perkembangan-perkembangan ini merisaukan Philip yang lagi murka terhadap Demosthenes. Bagaimanapun, Perhimpunan Athens mengetepikan rungutan Philip terhadap kelakuan Demosthenes dan mengecam Perdamaian Philocrates yang dimeterai oleh kedua-dua pihak pada tahun 346 SM. Tindakan ini adalah sama sahaja dengan pengisytiharan perang oleh Athens terhadap Macedon.

#### Republik Rom
* Perang Samnium Pertama tamat dengan kemenangan Rom dan kerelaan Samnium untuk berdamai. Perang itu tamat dengan perjanjian perdamaian yang segera, akibat pemberontakan sekutu-sekutu Latin Rom yang berasa geram akan kebergantungan mereka kepada sebuah kota yang dominan. Walaupun Perang Samnium Pertama singkat sahaja, ia menyebabkan pemerolehan utama Rom terhadap tanah kaya Campania beserta ibu kotanya, Capua.

## Kelahiran
* Epicurus, ahli falsafah Yunani dan pengasas Epikureanisme (maut 270 SM).

## Kematian
342 SM

## Peristiwa
### Mengikut tempat
#### Yunani
* Aristotle, ahli falsafah Yunani, dijemput oleh Philip II dari Macedon ke ibu kotanya di Pella untuk mengajar puteranya, Alexander Agung, secara persendirian. Sebagai tokoh intelektual yang terutama di Yunani, Aristotle ditempah untuk menyediakan Alexander sebagai ketua tentera pada masa hadapan.
* Philip II dari Macedon memulakan satu siri kempen ketenteraan di Thrace dengan tujuan untuk mengilhakkannya sebagai sebuah provinsi Macedon. Ketika tentera Macedon mendekati Semenanjung Thrace (Semenanjung Gallipoli), Diopeithes, jeneral Athens, menjarah daerah ini di Thrace dan oleh itu, memurkakan Philip II kerana beroperasi terlalu dekat dengan salah satu kotanya di Semenanjung. Philip II mendesak kepulangannya. Sebagai balasan, Perhimpunan Athens bersidang. Demosthenes meyakinkan Perhimpunan Athens supaya tidak memanggil pulang Diopeithes.

#### Sicily
* Timoleon, jeneral Corinth, memperluas pemerintahannya ke seluruh Sicily selepas mengusir sebilangan penzalim yang lain dan menyediakan Sicily untuk lagi sebuah serangan Carthage yang mungkin.

#### Republik Rom
* Pertempuran Gunung Gaurus berlaku antara Rom dengan Samnium. Pertempuran ini dimenangi oleh tentera Rom yang dikatakan diketuai oleh Marcus Valerius Corvus. Ditempur di kaki Gunung Gaurus berdekatan dengan Cumae, pertempuran ini merupakan pertempuran yang paling terkenal dalam Perang Samnium Pertama.

#### China
* Semasa Zaman Negeri-Negeri Berperang di China, angkatan tentera negeri Qi menewaskan angkatan tentera negeri Wei dalam Pertempuran Maling.

## Kelahiran
* Menander, penulis drama Yunani (maut 291 SM).

## Kematian
343 SM

## Peristiwa
### Mengikut tempat
#### Yunani
* Demosthenes, negarawan Athens, mendakwa Aeschines kerana menderhaka. Bagaimanapun, Aeschines mengungkit perbuatan-perbuatan lampau Timarchus, salah satu rakan Demosthenes, yang tidak senonoh. Aeschines dibebaskan daripada tuduhan dengan kelebihan undi yang sedikit.
* Raja Philip II dari Macedon sekali lagi mara terhadap Cersobleptes, raja Thrace, dan selepas banyak pertempuran, membuatnya sebagai sebuah negara yang membayar ufti.

#### Itali Selatan
* Puak-puak Lucani dan Brutti, puak-puak asli Itali, menekan tanah-tanah jajahan Yunani di *Magna Gracia*, termasuk Tarentum. Membalas kepada permintaan-permintaan bantuan daripada bekas tanah-tanah jajahan Yunani tersebut, Raja Archidamus III dari Sparta belayar dengan sepasukan askar upahan ke Itali.
* Selepas penyerahannya kepada Timoleon, jeneral Corinth, yang mengambil alih sebagai raja Syracuse, Dionysius II, bekas penzalim, dibenarkan hidup dalam buangan di Corinth, walaupun beliau meninggal dunia dalam tahun yang sama. Perlembagaan Syracuse digantikan oleh Timoleon dengan sebuah perlembagaan baru yang direka bentuk supaya mencegah kezaliman. Timoleon menjemput peneroka-peneroka dari Yunani untuk menetap di Sicily.

#### Empayar Parsi
* Artaxerxes III, raja Parsi, sendiri mengetuai seangkatan tentera Parsi untuk menyerang Mesir. Parsi sangat berminat untuk memperoleh bekalan-bekalan emas dan jagung Mesir. Kota Pelusium di Delta Nil menentang, tetapi Firaun Nectanebo II dipaksa berundur ke Memphis. Ketika keadaan itu merosot, Nectanebo II berangkat untuk hidup dalam buangan di Nubia. Keberangkatannya menandakan keakhiran Dinasti Ketiga Puluh, keluarga diraja asli yang terakhir untuk memerintah Mesir.
* Dengan pelarian Nectanebo II, semua tentangan terancang terhadap tentera Parsi jatuh, dan Mesir sekali lagi dijadikan sebuah kawasan kesatrapan Empayar Parsi. Seorang satrap (gabenor) Parsi ditempatkan di Mesir. Tembok kota-kota di Mesir dimusnahkan dan candi-candinya dijarah. Artaxerxes dan panglima besarnya, Jeneral Bagoas, berangkat dari Mesir dengan banyak harta karun.

#### Republik Rom
* Gabungan Samnium, kumpulan puak asli yang paling kuat di tanah tinggi Itali, memanjat turun ke Campania. Penduduk-penduduk kota Capua merayu kepada Rom untuk membantu menyelesaikan pergaduhan-pergaduhan dalaman mereka dan untuk menyelamatkan kota mereka daripada dimusnahkan oleh gabungan Samnium. Rom membalas dan memulakan Perang Samnium Pertama.

## Kelahiran
* Philetaerus, pengasas Dinasti Attalid di Pergamum, Anatolia (tarikh anggaran) (maut 263 SM).

## Kematian
* Dionysius II , penzalim Syracuse (lahir k.k. 397 SM).
344 SM

## Peristiwa
### Mengikut tempat
#### Empayar Parsi
* Idrieus, raja Caria, mangkat dan mewasiatkan kawasan kesatrapan (kawasan gabenor) Parsi kepada adik perempuannya, Ada, yang dikahwininya.

#### Yunani
* Demosthenes, negarawan Athens, membuat perjalanan ke Peloponnesus untuk memisahkan sebanyak kota yang mungkin daripada pengaruh Macedon, tetapi usaha-usahanya pada umumnya tidak begitu berjaya. Kebanyakan penduduk Peloponnesus melihat Philip II dari Macedon sebagai penjamin kebebasan mereka dan oleh itu, mereka menghantar sebuah perutusan bersama ke Athens untuk merungut tentang kegiatan-kegiatan Demosthenes. Sebagai balasan terhadap sungutan-sungutan ini, Demosthenes menyampaikan Serahan Keduanya yang merupakan bidasan yang kejam terhadap Philip II.

#### Sicily
* Golongan bangsawan Syracuse merayu kepada kota induk Corinth untuk bantuan terhadap penzalim mereka, Dionysius II. Timoleon, jeneral Corinth, dipilih untuk mengetuai sebuah angkatan pembebasan ke Sicily. Mendarat di Tauromenium (Taormina) pada musim panas, Timoleon menghadapi dua buah angkatan, satu di bawah Dionysius dan yang lain di bawah Hicetas (penzalim di Leontini, sebuah kota berjiran) yang juga meminta bantuan daripada tentera Carthage. Melalui taktik-taktik yang pintar, Timoleon menewaskan lawan-lawannya dan menduduki Syracuse.
* Dionysius II dari Syracuse sekali lagi hidup dalam buangan selepas kejayaan Timoleon untuk menyerang Corinth.

### Mengikut topik
#### Sains
* Aristotle, ahli falsafah dan ahli sains Yunani, membuat perjalanan dari Assus ke Pulau Lesbos untuk mengkaji sejarah semula jadi, khususnya biologi laut.

## Kelahiran

## Kematian
* Idrieus, raja Caria
345 SM

## Peristiwa
### Mengikut tempat
#### Yunani
* Dibantu oleh Thebes dan Thessaly, Macedon mengambil alih undi-undi Phocis dalam Liga Amphictyon, sebuah pertubuhan keagamaan Yunani yang ditubuhkan untuk membantu candi-candi dewa Apollo dan dewi Demeter. Walaupun terdapat keberatan antara sesetengah pemimpin Athens, Athens akhirnya menerima kemasukan Philip II ke dalam Majis Liga. Demosthenes, negarawan Athens, ialah antara mereka yan menyokong pendirian ini dalam ucapannya, "Mengenai Kedamaian".

## Kelahiran

## Kematian
346 SM

## Peristiwa
### Mengikut tempat
#### Yunani
* Perdamaian Philocrates dimeterai antara Macedon dengan Athens. Dokumen itu bersejutu dengan pemulihan kepada status -quo, tetapi Philip II dari Macedon mengekalkan hak untuk menghukum Phocis kerana memulakan Perang Suci.
* Demosthenes dan Timarchus, ahli-ahli politik Athens, mendakwa Aeschines atas tuduhan penderhakaan kerana memujuk perwakilannya untuk menerima hakikat terhadap perluasan Macedon masuk ke Yunani. Eubulus hilang pengaruhnya terhadap hal ehwal Athens.
* Demosthenes, walaupun mengutuk syarat-syarat Perdamaian Philocrates, berdebat bahawa perjanjian itu harus dipatuhi.
* Selepas perikatan Perdamaian Philocrates, tentera Philip II mara melintasi genting Thermopylae dan menawan Phocis. Athens tidak mengambil sebarang langkah untuk membantu Phocis.

#### Sicily
* Dionysius II dari Syracuse dikembalikan kuasanya di Syracuse.

## Kelahiran

## Kematian
347 SM

## Peristiwa
### Mengikut tempat
#### Yunani
* Ekoran daripada kemenangan Macedon di Olynthus, Athens cuba berdamai dengan Macedon. Disebabkan dasar kewangannya yang berasaskan andaian bahawa Athens seharusnya tidak terlibat dalam perang-perang utama, Eubulus, ketua Athens, berusaha untuk berdamai dengan Philip II dari Macedon. Demosthenes ialah antara mereka yang menyokong tolak ansur.
* Sebuah perwakilan yang terdiri daripada Demosthenes, Aeschines, dan Philocrates, dihantar secara rasmi ke Pella untuk merundingkan perjanjian perdamaian dengan Philip II. Semasa perundingan, Aeschines cuba memujuk perwakilannya supaya menerima hakikat terhadap perluasan Macedon masuk ke Yunani.

#### Republik Rom
* Pencetakan duit syiling diperkenalkan ke Rom buat pertama kali.

### Mengikut topik
#### Falsafah
* Plato meninggal dunia dan Speusippus, anak saudaranya, dinamakan sebagai ketua Akademi.
* Aristotle meninggalkan Athens, akibat perasaan anti-Macedon yang muncul di Athens selepas Philip II dari Macedon menjarah Olynthus, sebuah negara kota Yunani, pada tahun 348 SM. Beliau diiringi oleh Xenocrates dari Chalcedon, lagi seorang ahli Akademi yang terkenal. Mereka mengasaskan sebuah akademi baru di Asseus, sebuah kota baru di Laut Aegea pada sebelah Asia Minor.

## Kelahiran
* Roxana, isteri Alexander Agung (tarikh anggaran) (maut 309 SM)

## Kematian
* Plato, ahli falsafah Yunani dan pengasas Akademi di Athens (lahir k.k. 427 SM)
348 SM

## Peristiwa
### Mengikut tempat
#### Yunani
* Bantuan Athens kepada kota-kotanya di Macedon dialihkan untuk mematahkan pemberontakan di Euboea yang ditimbulkan oleh Philip II dari Macedon. Philip II menaklukkan kota Olynthus di Chalcidice dan mengilhakkan Chalcidice.
* Kota Eretria di pulau Euboea berjaya memberontak terhadap pemerintahan Athens, dan kemerdekaan diisytiharkan. Kemahiran taktikal Phocion, negarawan dan jeneral Athens, menyelamatkan angkatan tentera Athens yang dihantar untuk bertempur dengan penyokong-penyokong Philip II di Euboea.

#### Empayar Parsi
* Selepas dikepung oleh tentera Raja Artaxerxes III dari Parsi, Sidon ditawan dan penduduk-penduduknya dihukum dengan begitu kejam.

#### Republik Rom
* Rom dan Carthage memeterai perjanjian perdagangan yang menyebabkan Carthage berjanji tidak akan menyerang negara-negara Latin yang setia kepada Rom. Perjanjian ini membayangkan bahawa Rom kini merupakan kuasa utama di dalam Liga Latin.

## Kelahiran

## Kematian
349 SM

## Peristiwa
### Mengikut tempat
#### Yunani
* Selepas pulih daripada penyakitnya, Philip II dari Macedon mengalihkan perhatiannya kepada kota-kota yang dikuasai oleh Athens di Macedon, khususnya kota Olynthus. Athens menyediakan diri untuk menghantar bantuan.

#### Empayar Parsi
* Sidon dikepung oleh tentera Parsi.

## Kelahiran

## Kematian
350 SM

## Peristiwa
### Mengikut tempat
#### Yunani
* Alexander I menjadi raja Epirus selepas abang (atau adik) iparnya, Philip II of Macedon, menggulingkan Arymbas, sepupu Alexander.

#### Empayar Parsi
* Sidon, pusat pemberontakan terhadap Parsi, meminta bantuan daripada Tyre, kota kembarnya, dan Mesir, tetapi tidak berjaya mendapat banyak bantuan.
* Idrieus, anak lelaki kedua Hecatomnus, mewarisi takhta Caria pada kemangkatan Artemisia, balu abangnya, Mausolus. Tidak lama selepas naik takhta dan atas permintaan Raja Artaxerxes III dari Parsi, Idrieus melengkapi sebuah armada yang terdiri daripada 40 buah kapal trirem dan mengumpulkan sebuah angkatan tentera yang terdiri daripada 8,000 orang askar upahan untuk bertempur dengan tentera Cyprus di bawah Phocion, jeneral Athens.

#### Republik Rom
* Tentera Gaul yang sekali lagi mengancam Rom ditewaskan dengan muktamad oleh gabungan tentera Rom dan sekutu-sekutunya.

### Mengikut topik
#### Sains
* Aristotle mengemukakan alasan untuk sebuah Bumi sfera dengan menggunakan gerhana qamari dan pencerapan-pencerapan yang lain. Beliau juga membincangkan pentaakulan logik dalam karyanya, *[[Organon]].*
* Plato mencadangkan sebuah model geopusat alam semesta, dengan bintang-bintang berputar pada sebuah sfera cakerawala yang tetap.

#### Seni
* Praxiteles mencipta arca marmar Aphrodite Knidos (tarikh anggaran). Komposit yang terdiri daripada dua buah salinan Rom yang serupa kini berada di Musei Vaticani, Museo Pio Clementino, Gabinetto delle Maschere, Rom.

## Kelahiran
* Dicaearchus, ahli falsafah, kartografi, geografi, matematik, dan poligraf Yunani (maut k.k. 285 SM)
* Cassander, raja Macedon dan pengasas Dinasti Antipatrid (tarikh anggaran) (maut k.k. 297 SM)
* Shen Dao, ahli falsafah Cina yang dikenali untuk falsafah paduannya yang terdiri daripada ultrakeundangan dan Taoisme (tarikh anggaran) (maut k.k. 275 SM)

## Kematian
* Lelaki Tollund, mangsa pengorbanan manusia di Semenanjung Jutland, Denmark, yang mungkin merupakan bukti terawal yang diketahui tentang penyembahan kepada Odin, ketua dewa Norse (tarikh anggaran)
* Artemisia, permaisuri Caria dan adik perempuan serta isteri kepada Raja Mausolus dari Caria.
353 SM

## Peristiwa
### Mengikut tempat
#### Yunani
* Tentera Phocis mengugut Thessaly di utara. Philip II dari Macedon nampak peluangnya untuk menembusi selatan.
* Perang Volo: Philip II dari Macedon menewaskan orang-orang Phocis dalam Perang Suci Ketiga.

## Kelahiran

## Kematian
* Iphicrates, jeneral Athens (lahir k.k. 418 SM
* Raja Mausolus
* Nectanebo I, raja Mesir yang digulingkan
354 SM

## Peristiwa
### Mengikut tempat
#### Yunani
* Membayangkan tahap ketidakpuasan hati yang semakin meningkat terhadap kelakuan yang zalimnya, Dion dibunuh oleh Callippus, seorang anak Athens yang mengiringinya dalam ekspedisi untuk mengambil alih sebagai penzalim Syracuse. Buangan Dionysius II di Itali dikekalkan.
* Athens memperakui kemerdekaan Chios, Kos, serta Rhodes, dan berdamai dengan Mausolus dari Caria.
* Tentera Phocis ditewaskan dalam Perang Suci terhadap tentera Athens.
* Philip II dari Macedon menawan dan memusnahkan Methone, sebuah kota yang merupakan kepunyaan Athens. Semasa pengepungan Methone, Philip hilang sebiji matanya.

#### Republik Rom
* Rom bersekutu dengan Samnium dan mereka bersetuju tentang sebuah pakatan pertahanan bersama terhadap Gaul. Rom juga menewaskan tentera Etruria dari kota Caere.

### Mengikut topik
#### Seni bina
* Makam Raja Mausolus di Halicarnassus, Caria yang merupakan salah satu daripada Tujuh Keajaiban Dunia, dibina.

## Kelahiran

## Kematian
* Dion, penzalim Syracuse (dibunuh) (lahir k.k. 408 SM).
* Timotheus, negarawan dan jeneral Athens.
355 SM

## Peristiwa
### Mengikut tempat
#### Yunani
* Raja Artaxerxes III dari Parsi memaksa Athens untuk mengikat perjanjian perdamaian yang memerlukan Athens meninggalkan Asia Minor dan memperakui kemerdekaan sekutu-sekutunya yang memberontak.
* Raja Archidamus III dari Sparta membantu tentera Phocis terhadap tentera Thebes dalam "Perang Suci".
* Parti perang Chares di Athens digantikan oleh parti di bawah Eubulus yang mengutamakan kedamaian. Eubulus memulihkan kedudukan ekonomi Athens tanpa menambah sebarang beban pencukaian dan memperbaik armada Athens semasa dok-dok dan kubu-kubunya dibaiki.

## Kelahiran

## Kematian
* Xenophon, ahli sejarah Yunani, askar, askar upahan, serta peminat Socrates (lahir k.k. 427 SM).
* Eudoxus dari Cnidus, ahli astronomi dan matematik Yunani (lahir k.k. 410 SM)
* Raja Hui dari Liang
351 SM

## Peristiwa
### Mengikut tempat
#### Yunani
* Demosthenes cuba mendapat tentera Athens memberhentikan kebersandaran kepada askar-askar upahan dan kembali kepada konsep tentera rakyat yang lama. Beliau juga menyampaikan serahannya yang pertama yang memberi amaran kepada Athens tentang kebodohan untuk mempercayai bahawa keadaan Philip yang tidak sihat dapat menyelamatkan Athens daripada serangan Macedon. Sebagai balasan, rakyat-rakyat Athens mengundi untuk menambah persenjataan.

#### Empayar Parsi
* Digalakkan oleh serangan Raja Artaxerxes III yang gagal ke atas Mesir, Phoenicia dan Cyprus memberontak terhadap Parsi.

#### Republik Rom
* Tentera Etruria yang ditewaskan dengan teruk oleh tentera Rom menghentikan serangannya ke atas kota tersebut dan merayu untuk berdamai.
* Marhaen Rom yang pertama dipilih untuk jawatan penapis.

## Kelahiran

## Kematian
352 SM

## Peristiwa
### Mengikut tempat
#### Yunani
* Selepas dua percubaan, Philip II dari Macedon mengusir tentera Phocis ke arah selatan ketika mencapai kemenangan yang utama terhadap mereka dalam Pertempuran Medan Crocus. Tentera Athens dan Sparta datang untuk membantu tentera Phocis dan kemaraan tentera Philip disekat di Thermopylae. Philip tidak cuba mara menuju Yunani tengah kerana tentera Athens telah menduduki genting di sana. Kerana kemenangan tersebut, Philip mencapai kemuliaan yang besar sebagai pembela salih kepada dewa Apollo kerana Onomarchos, jeneral Phocis, telah menjarah perbendaharaan suci Delphi untuk membayar askar-askar upahannya. Mayat Onomarchos disalib dan orang-orang tawanan yang lain dihukum mati lemas mengikut upacara amal yang ditetapkan untuk perompak-perompak candi.
* Philip kemudian mara terhadap tentera Thrace. Beliau membuat sebuah ekspedisi yang berjaya masuk ke Thrace, memperoleh kekuasaan yang kukuh di negara itu, dan mengambil Cersobleptes, putera kepada Raja Thrace, sebagai tebusan. Kemenangan Philip II terhadap Thessaly menyebabkannya dipilih sebagai presiden (arkon) Liga Thessaly.

#### Empayar Parsi
* Mausolus, raja dan satrap (gabenor) Parsi di Caria, mangkat dan diwarisi oleh Artemisia, adik perempuan serta isterinya.

## Kelahiran

## Kematian
* Mausolus, raja dan satrap (gabenor) Parsi di Caria
357 SM

## Peristiwa
### Mengikut tempat
#### Yunani
* Parmenio, jeneral Macedon, mencapai suatu kemenangan yang besar terhadap tentera Illyria. Selepas menghapuskan ancaman Illyria, Raja Philip II dari Macedon menduduki kota Athens di Amphipolis (yang menguasai lombong-lombong emas di Gunung Pangaion). Philip II kini menguasai kota strategik ini yang melindungi sempadan timur Macedon dan yang memberinya jalan masuk ke Thrace.
* Philip II dari Macedon berkahwin dengan Olympias, puteri Epirus daripada puak Molossia, dan dengan itu, membantu menstabilkan sempadan barat Macedon.
* Chares, jeneral Athens serta komander askar upahan, dan Charidemus, askar upahan Euboea, memperoleh semula Semenanjung Thrace daripada Raja Cersobleptes dari Thrace untuk Athens. Charidemus diberikan sebuah mahkota emas oleh Athens untuk peranannya dalam kemenangan tersebut.

#### Empayar Parsi
* Rhodes jatuh kepada Mausolus dari Halicarnassus, satrap (gabenor) Parsi.

#### Sicily
* Dion, abang (atau adik) ipar Dionysius si Lebih Tua, yang dibuang negeri dari Syracuse pada tahun 366 SM oleh Dionysius II, mengumpulkan sebuah pasukan yang terdiri daripada 1,500 orang askar upahan di Zacynthus dan belayar ke Sicily. Selepas merampas kuasa daripada Dionysius II yang lemah, beliau membuangnya. Dionysius melarikan diri ke Locri.

## Kelahiran

## Kematian
358 SM

## Peristiwa
### Mengikut tempat
#### Empayar Parsi
* Artaxerxes III ("Ochus") mewarisi Artaxerxes II sebagai raja Parsi dan memulihkan kuasa pusat terhadap satrap-satrap empayar Parsi. Untik naik takhta, beliau membunuh kebanyakan saudaranya.

#### Republik Rom
* Tentera Rom menewaskan tentera Volsci dan mengilhakkan kebanyakan wilayah mereka serta menetapnya dengan banyak kolonis-kolonis Rom. Rom juga memaksa Liga Latin supaya membaharui perikatan rapatnya dengan Rom, sebuah perikatan yang telah dilemahkan oleh kekalahan Rom di tangan tentera Gaul pada tahun 390 SM.

#### Yunani
* Philip II dari Macedon menyerang puak-puak bukit di Paeonia dan menewaskan mereka dengan muktamad. Beliau memperluas kuasanya ke kawasan pedalaman Paeonia sejauh Tasik Ohrid.
* Alexander dari Pherae, pemerintah kuku besi Pherae di Thessaly, dibunuh oleh abang (atau adik) isterinya atas desakan isterinya.
* Cersobleptes, bersama-sama dengan Amadocus dan Berisades, adik-beradiknya, mewarisi dominion-dominion Cotys I, raja Thrace, selepas pembunuhan Cotys. Bagaimanapun, pengurusan keseluruhan tentang hal ehwal Thrace terletak di bawah Charidemus, penggembara Euboea, yang mempunyai hubungan dengan keluarga diraja melalui perkahwinan dan yang memainkan peranan yang utama dalam perundingan-perundingan yang menyusul dengan Athens untuk penguasaan Semenanjung Thrace.

## Kelahiran
* Seleucus I Nicator, pegawai Macedon kepada Alexander Agung serta pengasas Dinasti Seleucid (maut 281 SM).

## Kematian
* Artaxerxes II, raja Parsi.
* Alexander dari Pherae, pemerintah kuku besi Pherae di Thessaly, Yunani.
* Cotys I, raja Thrace.
359 SM

## Peristiwa
### Mengikut tempat
#### Yunani
* Raja Perdiccas III dari Macedon dibunuh semasa mempertahankan negaranya terhadap serangan tentera Illyria yang diketuai oleh Raja Bardylis. Baginda diwarisi oleh bayinya, Amyntas IV. Bapa saudara bayi itu, Philip II, menjadi pemangku raja.
* Pada tahun yang sama, Philip II mengisytiharkan diri sebagai raja Macedon. Amyntas IV tidak dianggap sebagai suatu ancaman oleh Philip II, dan dibenarkan hidup semasa Philip II menjadi raja Macedon.
* Tentera Illyria menyediakan diri untuk mengepung, Paionia menyerang dari utara, dan kuasa-kuasa asing membantu dua pihak menuntut takhta. Philip II membayar negara-negara jiran supaya tidak menyerangnya dan melalui sebuah perjanjian, menyerahkan Amphipolis kepada Athens.

## Kelahiran
* Philip III dari Macedon, adik lelaki serta pewaris Alexander Agung (tarikh anggaran) (maut 317 SM)

## Kematian
* Perdiccas III, raja Macedon
360 SM

## Peristiwa
### Mengikut tempat
#### Mesir
* Dengan bantuan Raja Agasilaus II dari Sparta, Nectanebo II menggulingkan Teos dan menjadi raja Mesir. Teos melarikan diri ke Susa dan berdamai dengan Parsi. Nectanebo II membayar Sparta sebanyak 230 talen untuk bantuan mereka.

#### Yunani
* Raja Agesilaus II dari Sparta mangkat di Cyrene, Cyrenaica, dalam perjalanannya balik ke Yunani dari Mesir. Archidamus III mewarisi bapanya, Agesilaus II, sebagai raja Sparta.

#### Republik Rom
* Tentera Gaul semula lagi tiba di pintu-pintu tembok Rom, tetapi dipaksa berundur.

## Kelahiran
* Callisthenes dari Olynthus, ahli sejarah Yunani (maut 328 SM).
* Pyrrho dari Elis, ahli falsafah pra-Socrates Yunani (maut k.k. 270 SM).

## Kematian
* Agesilaus II, raja Sparta (lahir 444 SM).
* Xenophon, ahli sejarah, askar, askar upahan, serta peminat Socrates (lahir k.k. 427 SM).
361 SM

## Peristiwa
### Mengikut tempat
#### Yunani
* Callistratus dari Aphidnae, jeneral serta pemidato Athens, dan Chabrias, jeneral Athens dibicarakan di Athens kerana keengganan Thebes untuk menyerahkan kota Oropus yang atas nasihat Callistratus, Thebes telah dibenarkan menduduki buat sementara. Walaupun Callistratus memberikan ucapan yang mengagumkan sebagai pembelaannya (yang sangat menarik hati Demosthenes sehingga beliau memutuskan untuk mengkaji bidang berpidato), beliau dihukum mati. Callistratus melarikan diri ke Methone di Macedon, dan diperlindungi oleh Raja Perdiccas III yang mempergunakan kemahiran kewangannya. Chabrias dibebaskan daripada tuduhan dan kemudian menerima kuasa pemerintahan di bawah Raja Teos dari Mesir yang sedang mempertahankan negaranya daripada percubaan-percubaan Parsi untuk menaklukkannya semula.

#### Empayar Parsi
* Dengan Empayar Parsi semakin lemah, pemberontakan-pemberontakan berlaku di banyak bahagian Empayar, termasuk Sidon, sebuah kota Phoenicia yang kaya dan makmur.

#### Mesir
* Tentera Mesir di bawah Raja Teos dan tentera Sparta di bawah Raja Agesilaus II, bersama-sama dengan sebilangan askar upahan Athens di bawah Jeneral Chabrias, memulakan serangan kota-kota Phoenicia yang dikuasai oleh raja Parsi. Bagaimanapun, mereka terpaksa kembali hampir dengan segera, akibat pemberontakan di Mesir. Kemudiannya, Agesilaus II bergaduh dengan raja Mesir dan menyertai pemberontakan terhadap Teos.

#### Sicily
* Plato kembali sekali lagi ke Syracuse untuk mengajar Dionysius II, penzalim Syracuse yang muda. Beliau gagal mendamaikan penzalim itu dengan Dion yang dibuang negeri oleh Dionysius II pada tahun 366 SM. Oleh sebab ini, Plato terpaksa melarikan diri daripada Syracuse supaya tidak dibunuh.

## Kelahiran
* Agathocles, penzalim Syracuse (maut 289 SM).
* Raja Lysimachus dari Thrace, pegawai Macedon dan "pewaris" (diadochus) kepada Alexander Agung (tarikh anggaran) (maut 281 SM).

## Kematian
362 SM

## Peristiwa
### Mengikut tempat
#### Mesir
* Raja Agesilaus II dari Sparta tiba dengan 1,000 orang askar untuk membantu Mesir dalam pertempurannya dengan Parsi.

#### Yunani
* Pencetusan perang saudara dalam liga Arcadia menyebabkan Mantinea bertempur memihak Sparta dan Athens, manakala Tegea dan ahli-ahli liga yang lain menyebelahi Thebes. Epaminondas, jeneral Thebes, yang mengetuai angkatan tentera bersekutu di Peloponnesus berhadapan dengan tentera Sparta (diketuai oleh Archidamus III, jeneral Sparta), Athens, dan sekutu-sekutu mereka dalam Pertempuran Mantinea. Dalam pertempuran tersebut, Epaminondas menang tetapi dibunuh. Perintah terakhirnya semasa hampir mati supaya berdamai dengan musuh mereka diterima oleh semua pihak dan kedamaian diasaskan di Yunani. Tempoh penguasaan Thebes terhadap Yunani ditamatkan.

#### Empayar Parsi
* Mausolus dari Caria menyertai pemberontakan satrap-satrap (gabenor) Anatolia terhadap Raja Artaxerxes II dari Parsi.

## Kelahiran
* Eumenes dari Cardia, cendekiawan Yunani (maut 316 SM).

## Kematian
* Epaminondas dari Thebes, jeneral dan negarawan Yunani (lahir k.k. 418 SM).
363 SM

## Peristiwa
### Mengikut tempat
#### Mesir
* Teos (atau Tachos) mewarisi bapanya, Nectanebo I, sebagai firaun Mesir. Merancang sebuah serangan yang besar ke atas Parsi, beliau menjemput Sparta untuk membantunya.

#### Yunani

* Epaminondas, jeneral Thebes, membuat satu percubaan yang berani untuk mencabar empayar kelautan Athens. Dengan sebuah armada baru Boeotia, beliau belayar ke Byzantium, dengan hasil bahawa sebilangan kota di dalam Empayar Athens memberontak terhadap tuan mereka yang kini diancam.

## Kelahiran

## Kematian
* Nectanebo I, firaun Mesir
364 SM

## Peristiwa
### Mengikut tempat
#### Yunani

* Atas nasihat Epaminondas, ketua tentera Thebes, kota itu membina sebuah armada yang terdiri daripada 100 buah kapal trirem untuk membantu bertempur dengan Athens. Thebes memusnahkan Orchomenus, musuh Boeotianya.
* Philip II dari Macedon, abang (atau adik) kepada raja terkini Macedon, kembali ke tempat asalnya selepas ditahan sebagai tebusan di Thebes sejak 369 SM.
* Tentera Thebes di bawah negarawan dan jeneral Pelopidas menewaskan Alexander dari Pherae dalam Pertempuran Cynoscephalae di Thessaly, tetapi Pelopidas dibunuh dalam pertempuran. Akibat kekalahan dalam pertempuran ini, Alexander dipaksa oleh Thebes untuk memperakui kemerdekaan kota-kota Thessaly, membatasi pemerintahannya hanya kepada Pherae, serta menyertai Liga Boeotia.
* Tentera Sparta di bawah Archidamus III ditewaskan oleh tentera Arcadia di Cromnus.
* Iphicrates, jeneral Athens, gagal dalam percubaannya untuk menawan semula Amphipolis. Beredar ke Thrace, Iphicrates bertempur dengan tentera Athens untuk bapa mertuanya, Raja Orchomenus dari Thrace, supaya dapat menguasai Semenanjung Thraces. Cotys I menang dan menguasai seluruh semenanjung tersebut.
* Timophanes, bersama dengan sebilangan temannya, termasuk abangnya (atau adik), Timoleon, menguasai akropolis Corinth, dan menjadikan diri sebagai ketua kota itu. Selepas membantah tanpa berkesan, Timoleon kemudian bersetuju tanpa kata-kata dengan rakan-rakannya untuk membunuh Timophanes atas perbuatan-perbuatannya.

#### China
* Gan De, ahli astronomi Cina, dikatakan menemui Ganymede.

## Kelahiran
*

## Kematian
* Pelopidas, negarawan Thebes (dibunuh dalam Pertempuran Cynoscephalae di Thessaly).
365 SM

## Peristiwa
### Mengikut tempat
#### Yunani

* Perdiccas III dari Macedon, putera kepada Amyntas III dan Eurydice II dari Macedon, membunuh Ptolemy dari Aloros yang menjadi pemangku Macdeon sejak mengatur pembunuhan abang Perdiccas III, Alexander II, pada tahun 368 SM. Dengan kematian Ptolemy, Perdiccas III mengambil alih takhtanya.
* Tentera Athens di bawah Jeneral Timotheus menakluki Samos yang diduduki oleh sebuah garison Parsi selepas pengepungan selama 10 bulan.

#### Republik Rom
* Pelakon-pelakon Etruria mempersembahkan pertunjukan teater yang pertama di Rom.

## Kelahiran
*

## Kematian
* Marcus Furius Camillus, askar dan negarawan Rom (lahir k.k. 446 SM).
* Eurydice II dari Macedon, permaisuri Macedon dan bonda kepada Philip II dari Macedon.
* Antisthenes, ahli falsafah Athens (lahir k.k. 444 SM).
366 SM

## Peristiwa
### Mengikut tempat
#### Empayar Parsi

* Di Parsi, sebilangan satrap kepada Raja Artaxerxes II bersekutu dengan Athens, Sparta, serta Mesir, dan memulakan pemberontakan yang berlangsung sehingga 358 SM.

#### Yunani

* Athens menubuhkan kota Kos di pulau Kos yang terletak di Laut Aegea.
* Epaminondas, ketua Thebes, kembali ke Peloponnesus buat kali ketiga, untuk memperoleh kesetiaan daripada negara-negara Achaea. Walaupun tiada tentera berani mencabar beliau dalam medan pertempuran, kerajaan-kerajaan demokrasi yang ditubuhkannya tidak kekal lama apabila orang-orang bangsawan pro-Sparta kembali ke kota masing-masing tidak lama kemudian. Mereka mengasaskan kerajaan-kerajaan oligarki, dan mengikat kota-kota mereka dengan Sparta dengan lebih rapat.
* Thebes berdamai dengan Sparta dan kemudian mengalihkan perhatiannya kepada Athens yang cuba menghidupkan semula empayar kelautannya dan yang kini sedang masuk campur dalam pergaduhan-pergaduhan dinasti Macedon.
* Thebes menawan kota Oropus.

#### Republik Rom
* Dua jawatan aedil kurul ("lebih tinggi") dicipta dalam hierarki Rom. Pada mula-mulanya, ahli-ahlinya terdiri daripada golongan ningrat, tetapi ahli-ahlinya pada tahun berikut adalah daripada golongan marhaen, dengan keahliannya kemudian bersilih ganti. Mereka dipilih oleh sebuah perhimpunan puak-puak yang dipengerusikan oleh seorang konsul.

#### Sicily

* Uji kaji Dion (abang atau adik ipar Dionysius I) dan Plato untuk mendidik Dionysius II, raja baru Syracuse, dalam menggunakan prinsip-prinsip falsafah Plato gagal, dan mereka dibuang negeri dari Syracuse.

### Mengikut topik
#### Seni
* *Pemelarian [[Persephone]]*, perincian lukisan dinding di Makam I (Makam Kecil), Vergina, Macedonia, dicipta (tarikh anggaran).

## Kelahiran

## Kematian